CELEX: 52020PC0117
Language: da
Date: 2020-03-31
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol

EUROPA-KOMMISSIONEN
            Bruxelles, den 31.3.2020
            COM(2020) 117 final
            2020/0046(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Komitéen for Havnestatskontrol under Parisaftalememorandummet om havnestatskontrol i forbindelse med den planlagte vedtagelse af beslutninger, der er nødvendige for, at EU's ordning for havnestatskontrol (PSC) som fastsat i direktiv 2009/16/EF
                  1
                kan fungere korrekt.
            
            
               2.Baggrund for forslaget
            
            
               2.1. Parisaftalememorandummet (Paris MOU) om havnestatskontrol
            
            
               Parisaftalememorandummet fastsætter en international ordning for inspektion af udenlandske skibe i andre nationale havne, der foretages af havnestatskontrollører med det formål at kontrollere, at skibsførerens, officerernes og besætningens kompetence samt skibets tilstand og udrustning opfylder kravene i internationale konventioner, og at fartøjet er bemandet og drives i overensstemmelse med gældende folkeret. Parisaftalememorandummet blev undertegnet den 26. januar 1982. 
            
            
               Direktiv 2009/16/EF (som ændret) indeholder procedurer og instrumenter i relation til Parisaftalememorandummet. Alle EU's medlemsstater med søhavne
                  2
                samt Canada, Rusland, Island og Norge er part i Parisaftalememorandummet. Den Europæiske Union er ikke part i Parisaftalememorandummet.
            
            
               2.2. Den retsakt, der skal vedtages af Komitéen for Havnestatskontrol under Parisaftalememorandummet
            
            
               For at EU's ordning for havnestatskontrol kan fungere, skal der træffes en række beslutninger hvert år inden for rammerne af Parisaftalememorandummet. Disse beslutninger træffes ved konsensus på et årligt møde i Komitéen for Havnestatskontrol, som mødes hvert år i maj. I henhold til direktiv 2009/16/EF bliver beslutninger truffet af Parisaftalememorandummets relevante kompetente instans bindende for EU's medlemsstater.
            
            
               3. DEN HOLDNING, DER SKAL INDTAGES PÅ UNIONENS VEGNE
            
            
               I henhold til artikel 218, stk. 9, i traktaten om Den Europæiske Unions funktionsmåde skal Rådet på forslag af Kommissionen vedtage en afgørelse om fastlæggelse af den holdning, der skal indtages på Unionens vegne i internationale organisationer såsom Parisaftalememorandummet, når de skal vedtage retsakter, der har retsvirkninger.
            
            
               I 2016 blev den holdning, der skulle indtages på Den Europæiske Unions vegne i Komitéen for Havnestatskontrol for perioden 2016-2019 fastlagt i Rådets afgørelse (EU) 2016/381
                  3
               . Rådets afgørelse blev truffet efter en totrinsmodel. I selve afgørelsen blev de overordnede principper og retningslinjerne for Unionens holdning fastlagt for flere år ad gangen. Holdningen blev justeret forud for hvert årsmøde i Komitéen for Havnestatskontrol i et uofficielt kommissionsdokument, som skulle drøftes i Rådets Søtransportgruppe. Nærværende forslag har til formål at fastlægge Unionens holdning i Komitéen for Havnestatskontrol for perioden 2020-2024. 
            
            
               Den tilgang, der anvendes i dette forslag, skyldes den særlige beslutningsproces i Parisaftalememorandummet. I Parisaftalememorandummets forretningsorden fastsættes fristen for indsendelse af alle dokumenter fra parterne og de taskforcer, der har til opgave at opstille retningslinjer og instrukser, til seks uger før mødet i Komitéen for Havnestatskontrol. Først på dette tidspunkt er alle indlæg tilgængelige, og Kommissionen kan påbegynde sin analyse med henblik på at udarbejde et forslag til Unionens koordinerede holdning i henhold til artikel 218, stk. 9, i TEUF, som efterfølgende skal vedtages af Rådet. Da der kun er kort tid til rådighed til denne analyse, forberedelsen af Kommissionens forslag og Rådets vedtagelse, er proceduren for præcisering fra år til år af Unionens holdning fastsat i bilag 2. 
            
            
               4.Retsgrundlag
            
            
               4.1. Proceduremæssigt retsgrundlag 
            
            
               4.1.1. Principper 
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". 
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i den pågældende aftale
                  4
               . 
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  5
               . 
            
         
         
            
               4.1.2. Princippernes anvendelse på det foreliggende tilfælde 
            
            
               Parisaftalememorandummet er et organ, der er nedsat ved en aftale.
            
            
               Den retsakt, som Parisaftalememorandummet skal vedtage, er en retsakt, der har retsvirkninger. Den påtænkte retsakt vil kunne få afgørende indflydelse på Unionens lovgivning, nærmere bestemt direktiv 2009/16/EF om havnestatskontrol, fordi Komitéen for Havnestatskontrol under Parisaftalememorandummet vedtager en række beslutninger, som skal træffes hvert år, for at direktivet kan fungere korrekt. 
            
            
               Den påtænkte retsakt supplerer eller ændrer ikke den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2. Materielt retsgrundlag 
            
            
               4.2.1. Principper 
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element. 
            
            
               4.2.2. Princippernes anvendelse på det foreliggende tilfælde 
            
            
               Hovedformålet med og indholdet af den påtænkte retsakt vedrører transport. Det materielle retsgrundlag for den foreslåede afgørelse er derfor artikel 100, stk. 2. 
            
            
               4.3. Konklusion 
            
            
               Retsgrundlaget for den foreslåede afgørelse bør være artikel 100, stk. 2, sammenholdt med artikel 218, stk. 9, i TEUF. 
            
            
               2020/0046 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Parismemorandummet om havnestatskontrol ("Paris MOU") blev undertegnet den 26. januar 1982 i Paris og fik virkning den 1. juli 1982. I henhold til afsnit 8.1 i Parisaftalememorandummet kan enhver søfartsmyndighed foreslå ændringer heraf. Endvidere består Komitéen for Havnestatskontrol i henhold til afsnit 7.1 i Parisaftalememorandummet af en repræsentant for hver af søfartsmyndighederne og for Kommissionen og har de kompetencer, der er omhandlet i afsnit 7.3. Den holdning, der skal indtages på Unionens vegne i Komitéen for Havnestatskontrol, bør fastlægges, da afgørelser truffet af det kompetente organ under Parisaftalememorandummet er relevante for Unionens retlige ramme, nemlig Europa-Parlamentets og Rådets direktiv 2009/16/EF
                  6
               . 
            
         
         
            
               (2)I direktiv 2009/16/EF opstilles Unionens retsregler for havnestatskontrol, og den hidtidige EU-lovgivning på området, der har været i kraft siden 1995, omformuleres og styrkes. Unionens retsregler er baseret på den struktur, der allerede er fastlagt ved Parisaftalememorandummet om havnestatskontrol – en international organisation, som blev oprettet i 1982. For medlemsstaternes vedkommende er det direktiv 2009/16/EF, der fastsætter reglerne på EU-plan for gennemførelse i praksis af procedurerne, instrumenterne og arbejdet i Parisaftalememorandummet.
            
            
               (3)Komitéen for Havnestatskontrol under Parisaftalememorandummet mødes årligt og træffer under møderne beslutninger om en række punkter på dagsordenen, som er nødvendige for anvendelsen af direktiv 2009/16/EF. 
            
            
               (4)I Parisaftalememorandummets forretningsorden fastsættes fristen for indsendelse af alle dokumenter fra parterne og de taskforcer, der har til opgave at opstille retningslinjer og instrukser, til seks uger før mødet i Komitéen for Havnestatskontrol. Først på dette tidspunkt er alle indlæg tilgængelige, og Kommissionen kan påbegynde sin analyse med henblik på at udarbejde et forslag til Unionens koordinerede holdning i henhold til artikel 218, stk. 9, i TEUF. Da der kun er kort tid til rådighed til denne analyse og til vedtagelse af et forslag, er det nødvendigt at fastlægge overordnede principper og retningslinjer for Unionens holdning for flere år ad gangen sammen med rammerne for præciseringen fra år til år af Unionens holdning. 
            
            
               (5)Nærværende afgørelse omfatter perioden 2020-2024.
            
            
               (6)Unionens holdning skal udtrykkes af de EU-medlemsstater, hvis søfartsmyndigheder er medlem af Komitéen for Havnestatskontrol under Parisaftalememorandummet, og som handler i fællesskab —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne på det årlige møde i Komitéen for Havnestatskontrol under Parisaftalememorandummet om havnestatskontrol ("Paris MOU"), er fastlagt i bilag I til denne afgørelse.
            
            
               Artikel 2 
            
            
               Den holdning, der skal indtages på Unionens vegne på det årlige møde i Komitéen for Havnestatskontrol under Parisaftalememorandummet, præciseres fra år til år som fastlagt i bilag II til denne afgørelse.
            
            
               Artikel 3
            
            
               Den holdning, der er omhandlet i artikel 1, vurderes og revideres om fornødent af Rådet på forslag af Kommissionen senest med henblik på det årlige møde i Komitéen for Havnestatskontrol under Parisaftalememorandummet i 2024.
            
            
               Artikel 4
            
            
               Den holdning, der er omhandlet i artikel 1, udtrykkes af de EU-medlemsstater, der er medlemmer af Komitéen for Havnestatskontrol under Parisaftalememorandummet, og som handler i fællesskab.
            
            
               Artikel 5
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
                        
               
            
         
         
            
                  
                     (1)
                  
                        Europa-Parlamentets og Rådets direktiv 2009/16/EF af 23. april 2009 om havnestatskontrol (EUT L 131 af 28.5.2009, s. 57).
               
               
                  
                     (2)
                  
                        Belgien, Danmark, Finland, Frankrig, Tyskland, Grækenland, Irland, Italien, Nederlandene, Portugal, Spanien og Det Forenede Kongerige tiltrådte memorandummet den 26. januar 1982. Bulgarien tiltrådte memorandummet den 10. maj 2007. Kroatien tiltrådte memorandummet den 8. november 1996. Cypern tiltrådte memorandummet den 12. maj 2006. Estland tiltrådte memorandummet den 12. maj 2005, Letland tiltrådte memorandummet den 12. maj 2005. Litauen tiltrådte memorandummet den 12. maj 2006. Malta tiltrådte memorandummet den 12. maj 2006. Polen tiltrådte memorandummet den 27. november 1991. Rumænien tiltrådte memorandummet den 10. maj 2007. Slovenien tiltrådte memorandummet den 15. maj 2003.
               
               
                  
                     (3)
                  
                        Rådets afgørelse (EU) 2016/381 af 14. marts 2016 om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol (EUT L 72 af 17.3.2016, s. 53).
               
               
                  
                     (4)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 64.
               
               
                  
                     (5)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64.
               
               
                  
                     (6)
                  
                        Europa-Parlamentets og Rådets direktiv 2009/16/EF af 23. april 2009 om havnestatskontrol (EUT L 131 af 28.5.2009, s. 57).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 31.3.2020
            COM(2020) 117 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol
            
               
         
         
            
               BILAG I
            
            
               Den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol
            
            
               Overordnede principper
            
            
               Inden for rammerne af Parisaftalememorandummet om havnestatskontrol (Paris MOU) skal Unionen: 
            
            
               a)
                     handle i overensstemmelse med de mål, som Unionen forfølger, bl.a. at forbedre søfartssikkerhed, forureningsforebyggelse og leve- og arbejdsvilkår om bord, ved kraftigt at reducere antallet af skibe, der ikke lever op til standarderne, gennem streng håndhævelse af internationale konventioner og kodekser
            
            
               b)
                     fremme gennemførelsen af en harmoniseret tilgang blandt parterne i Parisaftalememorandummet til effektiv håndhævelse af disse internationale standarder over for skibe, der besejler farvande under deres jurisdiktion og anløber deres havne 
            
            
               c)
                     samarbejde inden for Parisaftalememorandummet om at nå frem til en omfattende inspektionsordning og deling af inspektionsbyrden på en retfærdig måde, navnlig gennem vedtagelse af den årlige inspektionsforpligtelse, der er fastlagt i overensstemmelse med den aftalte metode, jf. bilag 11 til Parisaftalememorandummet 
            
            
               d)
                     arbejde inden for Parisaftalememorandummet for at fremme ansættelse, fastholdelse og uddannelse af det fornødne personale hos parterne i Parisaftalememorandummet, herunder kvalificerede skibsinspektører, idet der tages hensyn til skibstrafikkens omfang og karakteristika i hver havn
            
            
               e)
                     sikre, at foranstaltninger, som vedtages inden for rammerne af Parisaftalememorandummet, er i overensstemmelse med folkeretten, og navnlig med internationale konventioner og kodekser vedrørende søfartssikkerhed, forureningsforebyggelse og leve- og arbejdsvilkår om bord
            
            
               f)
                     fremme udviklingen af fælles tilgange med andre organer, der udfører havnestatskontrol
            
            
               g)
                     sikre sammenhæng med Unionens øvrige politikker, navnlig vedrørende eksterne forbindelser, sikkerhed og miljø.
            
            
               Retningslinjer
            
            
               For at sikre, at Unionens ordning for havnestatskontrol fungerer gnidningsløst fra år til år i overensstemmelse med direktiv 2009/16/EF, skal Unionen bestræbe sig på at støtte vedtagelsen af følgende tiltag inden for Parisaftalememorandummet:
            
            
               1.
                     Følgende elementer af skibets risikoprofil skal anvendes til at målrette fartøjsinspektionen:
            
            
               a)
                     den hvide, grå og sorte liste over flagstater i overensstemmelse med den formel, der er udviklet af Parisaftalememorandummet og anført i bilaget til Kommissionens forordning (EU) nr. 801/2010
                  1
                
            
            
               b)
                     listen over anerkendte organisationers præstationer efter den metode, som Komitéen for Havnestatskontrol vedtog på det 37. møde i Komitéen for Havnestatskontrol i maj 2004 (dagsordenens punkt 4.5.2)
            
            
               c)
                     den gennemsnitlige fejl- og tilbageholdelsesprocent med henblik på formlen til fastlæggelse af rederiets præstationer på grundlag af bilaget til Kommissionens forordning (EU) nr. 802/2010
                  2
               .
            
            
               2.
                     Det sikres, at eventuelle ændringer eller ajourføringer af procedurerne og retningslinjerne for Parisaftalememorandummet er i overensstemmelse med de mål, som Unionen forfølger, navnlig at forbedre søfartssikkerhed, forureningsforebyggelse og leve- og arbejdsvilkår om bord.
            
         
         
            
                  
                     (1)
                  
                        Kommissionens forordning (EU) nr. 801/2010 af 13. september 2010 om gennemførelse af artikel 10, stk. 3, i Europa-Parlamentets og Rådets direktiv 2009/16/EF for så vidt angår flagstatskriterierne (EUT L 241 af 14.9.2010, s. 1).
               
               
                  
                     (2)
                  
                        Kommissionens forordning (EU) nr. 802/2010 af 13. september 2010 om gennemførelse af artikel 10, stk. 3, og artikel 27 i Europa-Parlamentets og Rådets direktiv 2009/16/EF for så vidt angår rederiets præstationer (EUT L 241 af 14.9.2010, s. 4).
               
            
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 31.3.2020
            COM(2020) 117 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Komitéen for Havnestatskontrol under Parisaftalememorandummet om havnestatskontrol
            
               
         
         
            
               BILAG II
            
            
               Præcisering fra år til år af den holdning, der skal indtages på Unionens vegne i Komitéen for Havnestatskontrol under Parisaftalememorandummet om havnestatskontrol
            
            
               Forud for hvert årligt møde i Komitéen for Havnestatskontrol under Parisaftalememorandummet om havnestatskontrol træffes de nødvendige foranstaltninger til, at der i den holdning, der skal indtages på Unionens vegne, tages hensyn til alle relevante oplysninger, der er fremsendt til Kommissionen, samt ethvert dokument til drøftelse, der henhører under Unionens kompetence i overensstemmelse med de overordnede principper og retningslinjerne i bilag I.
            
            
               Med henblik herpå og på grundlag af disse oplysninger fremsender Kommissionens tjenestegrene i rette tid inden mødet i Komitéen for Havnestatskontrol et forberedende dokument, der fastlægger enkelthederne i den påtænkte holdning, til Rådet eller dets forberedende organer med henblik på drøftelse og godkendelse.
            
            
               Den påtænkte holdning, der skal indtages på Unionens vegne, og som er fremført i det forberedende dokument, betragtes som godkendt, medmindre et antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet.